A BIZOTTSÁG HATÁROZATA
(2005. október 19.)
az Európai Közösségbe (EK) tenyésztés céljából behozott egyes élő halfajok, ikráik és ivarsejtjeik engedélyezett származási területeinek jegyzéke tekintetében a 2003/858/EK határozat módosításáról
(az értesítés a C(2005) 3964. számú dokumentummal történt)
(EGT vonatkozású szöveg)
(2005/742/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 19. cikke (1) bekezdésére,
mivel:
(1)
A tenyésztésre szánt élő halak, ezek ikrái és ivarsejtjei, valamint az emberi fogyasztásra szánt élő tenyésztett halak és az azokból származó termékek behozatalához szükséges állat-egészségügyi feltételek és a bizonyítványok kiállítására vonatkozó követelmények megállapításáról szóló, 2003. november 21-i 2003/858/EK bizottsági határozat (2) létrehoz egy, azokat a harmadik országokat, illetve azok részeit felsoroló jegyzéket, melyekből a Közösségben történő tenyésztésre szánt élő halak, ikráik és ivarsejtjeik behozatala engedélyezett.
(2)
A 2003/858/EK határozat I. mellékletének táblázatában található „csak pontyfélék” megjegyzés különböző értelmezéseket eredményezett a határozat alkalmazásában. Az egyértelműség érdekében és a határozat célja elérése végett helyénvaló e megjegyzést rendszertani szempontból pontosítani.
(3)
A bizonyítványmintában foglalt követelmények ismétlésének elkerülése végett helyénvaló továbbá az I. melléklet táblázatát egyszerűsíteni.
(4)
A 2003/858/EK határozatot ezért ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/858/EK határozat I. melléklete helyébe az e határozat mellékletében szereplő szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. október 19-én.